Mainakuldnokk

Mainakuldnokk ehk harilik mainakuldnokk (ka maina; Acridotheres tristis) on kuldnoklaste sugukonda kuuluv linnuliik. Tegemist on laialt levinud ja hästi kohaneva liigiga, keda peetakse paljudes riikides invasiivseks.

 Välimus 
Mainakuldnoka kehal on pruun sulestik, must pea ning silmi ümbritseb säravalt erekollane laik. Ka linnu nokk ja jalad on erkkollased. Kehapikkus on 25–26 cm ja kaal jääb vahemikku 109–138 grammi Myna linnud. NSW Department of Primary Industries. Vaadatud 9. juunil 2025.. Kuldnoka lend on jõuline ja sirgjooneline. Isaslinnu ja emaslinnu välimus on sarnane.

 Levila 
Liigi looduslik leviala ulatub Iraanist läbi kogu Lõuna-Aasia, hõlmates Afganistani, India, Pakistani, Bangladeshi, Nepali ja Sri Lanka alasid. Inimtegevuse, sealhulgas tahtliku ja juhusliku introdutseerimise tõttu on mainakuldnokk levinud ka teistesse piirkondadesse, sealhulgas Austraaliasse, Lõuna-Aafrika Vabariiki ning osalt Põhja-Ameerikasse.Planeedi pärijad. Chris D. Thomas. SA Loodushoiu Fond koostöös kirjastusega KVART, ISBN 9789916964439, 2023 

 Elupaik ja pesitsemine 
Mainakuldnokk eelistab avatud maastikke ning inimtegevusega seotud alasid, nagu linnakeskkonnad ja põllumajanduspiirkonnad. Pesitseb õõnsustes, sealhulgas puuõõntes ja hoonete pragudes. Sageli liigub paarikaupa.

 Linnulaul 
Mainakuldnokad on tuntud oma hea matkimisvõime poolest. Mõned isendid suudavad jäljendada erinevaid helisid, sealhulgas inimkõnet. See omadus on teinud nad populaarseks puurilindudena.

 Toitumine 
Mainakuldnokk on kõigesööja. Tema toidulauale kuuluvad toidujäätmed, viljad, köögiviljad, terad, seemned, nektar, õied, linnupojad, linnumunad ning selgrootud ja nende vastsed. Enamasti otsib ta toitu maapinnalt.

 Viited 

Kategooria:Kuldnoklased